Αμαντού Τουμανί Τουρέ

Ο Αμαντού Τουμανί Τουρέ (Amadou Toumani Touré, 1948-2020) ήταν απόστρατος στρατιωτικός και πολιτικός από το Μάλι, πρόεδρος της αφρικανικής χώρας από το 2002 ως το 2012. Απογοητευμένα μέλη του στρατού κατέλαβαν την εξουσία με στρατιωτικό πραξικόπημα τον Μάρτιο του 2012, αναγκάζοντας τον Τουρέ να παραιτηθεί και να εγκαταλείψει τη χώρα.

 Καριέρα 
Γεννήθηκε στο Μοπτί στις 4 Νοεμβρίου 1948"Malian President announces his candidacy for next elections", African Press Agency, 27 Μαρτίου 2007. και ακολούθησε στρατιωτική καριέρα. Τον Μάρτιο του 1991 ανέτρεψε σε πραξικόπημα το δικτάτορα Μουσά Τραορέ έπειτα από κινητοποιήσεις του λαού. Το 1992 οργάνωσε την εθνική διάσκεψη που οδήγησε στις πολυκομματικές εκλογές. Για το λόγο αυτό ονομάστηκε «στρατιώτης της δημοκρατίας». Το 2001 έγινε ειδικός απεσταλμένος του ΟΗΕ στην Κεντροαφρικανική Δημοκρατία.

Το 2002 προηγήθηκε στον α΄ γύρο των προεδρικών εκλογών, στις 28 Απριλίου του 2002. Κέρδισε τις προεδρικές εκλογές του 2002, με 64,35% στο δεύτερο γύρο των εκλογών (12 Μαΐου του 2002). Ο κύριος αντίπαλός του, Σουμάιλα Σισέ, πήρε 35,65%. Ο Τουρέ είναι υπερκομματικός και επικεφαλής υπουργικού συμβουλίου με μέλη που ανήκουν σε όλα τα πολιτικά κόμματα της χώρας. Ίδρυσε ίδρυμα για τα παιδιά, με τίτλο Fondation pour l'enfance, του οποίου είναι πρόεδρος, μαζί με τη σύζυγό του.

Στις προεδρικές εκλογές που διενεργήθηκαν στις 29 Απριλίου 2007 ο Τουρέ επανεξελέγη από τον πρώτο γύρο, με 68,3% έναντι 18,6% για τον πρώην Πρωθυπουργό, Ιμπραΐμ Μπουμπακάρ Κεϊτά."Présidentielle au Mali: la Cour constitutionnelle valide la réélection de Touré", AFP (Jeuneafrique.com), 12 Μαΐου 2007 . Η αντιπολίτευση κατήγγειλε παρατυπίες"Mali: l'opposition conteste la présidentielle sans attendre les résultats", AFP (Jeuneafrique.com), 1-5-2007 . σε αντίθεση με τους ξένους παρατηρητές, οι οποίοι χαρακτήρισαν τις εκλογές "ελεύθερες και δίκαιες".Nick Tattersall, "Toure camp claims election win", Reuters (IOL), 1 Μαΐου 2007.  Ο Τουρέ ορκίστηκε για δεύτερη θητεία στις 8 Ιουνίου του 2007, σε τελετή στην οποία παρέστησαν 7 ακόμα πρόεδροι κρατών της Αφρικής."Re-elected Malian president sworn-in, 7 peers attend ceremony", African Press Agency, 8 Ιουνίου 2007.

 Πραξικόπημα 2012 
Λίγους μήνες πριν την προγραμματισμένη λήξη της θητείας του, στασιαστές του στρατού ξεκίνησαν πραξικόπημα και έτσι ο Τουρέ αναγκάστηκε να κρυφτεί.Mali Army' New York Times; 22 Μαρτίου 2012 Στις 8 Απριλίου 2012 παραιτήθηκε από την προεδρία και 11 ημέρες αργότερα αυτοεξορίστηκε στη Σενεγάλη.

 Θάνατος 
Ο Τουμανί Τουρέ πέθανε στην Κωνσταντινούπολη στις 10 Νοεμβρίου 2020, μία εβδομάδα μετά τα 72α του γενέθλια.

 Παραπομπές 

Εξωτερικοί σύνδεσμοι


Τουρε Αμαντου
Κατηγορία:Εξόριστοι πολιτικοί
Κατηγορία:Πρόεδροι του Μάλι